Publication: Magyar Közlöny
Issue: MK-2004-184 (Year: 2004, Number: 184)
Era: 2004-2010
Section: 14/2001. (III. 9.) PM rendeletben foglalt elõírásoknak.
Paragraph Index: 765

02. tábla: A lakáshitel portfolió megoszlása fizetési késedelem szerint Késedelmesnek minõsül az a követelés, amely esetében az ügyfél tõketörlesztési késedelemben van, vagy a hitelintézet lejárttá teszi, illetve jogszabály szerint lejárttá válik és a hitelintézet a számviteli szabályok szerint hitelezési veszteségként még nem írta le. A késedelmes követeléseket könyv szerinti bruttó értéken kell kimutatni. Az egy hitellel kapcsolatos meg nem fizetett részleteket az esedékességtõl eltelt idõponttól számított lejárati napok számának megfelelõ sávban kell szerepeltetni. Ha a hitelintézet a késedelmes hitelkövetelést az elmaradt törlesztések szerint megbontani nem tudja vagy ez aránytalanul nagy költséggel járna, akkor a prudens megközelítés szellemében az egész kölcsönt a legrégebben lejárt sávban kell kimutatni.

Source: https://magyarkozlony.hu/hivatalos-lapok/9e0f81f03d369e1ef882be34d9842cb333f2d001/dokumentumok/28468319804764c1293b5109bf4502dd28c98e2f/letoltes